# การลงโทษในหลุมฝังศพ
การลงโทษในหลุมฝังศพ (ʿAzāb ul-Qabr บางครั้งแปลเป็น การทรมานในหลุมฝังศพ) เป็นแนวคิดเกี่ยวกับช่วงเวลาระหว่างความตายถึงการฟื้นคืนชีพในวันพิพากษาในศาสนายูดาห์-อิสลาม ในฮะดีษบางส่วนบันทึกว่าดวงวิญญาณของคนชั่วจะถูกลงโทษจากเทวทูตสองตนในหลุมฝังศพ ในขณะที่ผู้ศรัทธาจะพบว่าหลุมฝังศพของตนนั้น "สงบสุขและเป็นสุข"J. A. C. Brown, Misquoting Muhammad, 2014: p. 46

การลงโทษในหลุมฝังศพไม่ปรากฏในอัลกุรอาน แต่ปรากฏในฮะดีษที่รวบรวมโดยอิบน์ ฮันบัล และปรากฏเร็วสุดถึงคริสต์ศตวรรษที่ 9 ปัจจุบันยังคงปรากฏในหมู่ซุนนีและชีอะฮ์ส่วนใหญ่Sarah Tarlow, Liv Nilsson Stutz. The Oxford Handbook of the Archaeology of Death and Burial. OUP Oxford. .

แนวคิดที่คล้ายกันปรากฏในรายงานศาสนายูดาห์ที่คนชั่วจะถูกลงโทษจากเทวทูตแห่งการทำลายล้าง ในบริเวณที่อยู่กึ่งกลางระหว่างการฟื้นคืนชีพผู้เสียชีวิตกับการเสียชีวิตของปัจเจกบุคคล

 ศาสนา 
 อิสลาม 

อัลกุรอานกล่าวอ้างถึงช่วงเวลาระหว่างความตายกับการฟื้นคืนชีพน้อยมาก โดยไม่ได้กล่าวถึงรางวัลหรือการลงโทษใด ๆ ที่จะเกิดแก่ผู้เสียชีวิตในหลุมฝังศพอย่างไรก็ตาม อัลกุรานได้กล่าวถึงบุคคลส่วนหนึ่งอย่างผู้พลีชีพมีชีวิตและไม่ตายใน  และยังระบุใน  ด้วยว่ามีบางคนอยู่ในนรกไว้แล้วJane I. Smith, Yvonne Yazbeck Haddad Islamic Understanding of Death and Resurrection State University of New York Press 1981  p. 32 คำว่า บัรซัค บ่งชี้ว่าคนตายและคนเป็นอยู่แยกจากกัน และไม่สามารถติดต่อกันได้ หรืออาจสื่อถึงช่วงเวลาระหว่างวันฟื้นคืนชีพกับความตาย และเป็นคำพ้องของ "หลุมฝังศพ" ในขณะที่ส่วนหนึ่งถือว่าบัรซัคเปรียบเสมือนโลกที่แบ่งแยกและเชื่อมโลกแห่งความตายกับโลกที่มีชีวิตอยู่ไปพร้อม ๆ กันChristian Lange Paradise and Hell in Islamic Traditions Cambridge University Press, 2015  p. 122 ดังนั้น ธรรมเนียมมุสลิมบางส่วนโต้แย้งถึงความเป็นไปได้ในการติดต่อผู้เสียชีวิตผ่านการนอนบนหลุมฝังศพWerner Diem, Marco Schöller The Living and the Dead in Islam: Epitaphs as texts Otto Harrassowitz Verlag, 2004  p. 116

หลังการฝังศพ แต่ละคนจะถูกมุนกัรและนะกีร เทวทูตสองตนที่พระเจ้าแต่งตั้งให้สอบสวนผู้เสียชีวิตเพื่อทดสอบความศรัทธา ผู้ศรัทธาจะตอบคำถามถูกและใช้ชีวิตอย่างสงบสุข ในขณะที่คนบาปและผู้ปฏิเสธศรัทธาจะตอบคำถามไม่ได้และมีการลงโทษตามมา ในโลกบัรซัค ดวงวิญญาณของคนบาปและผู้ปฏิเสธศรัทธาจะถูกเก็บไว้และถูกลงโทษในสถานที่ที่มีชื่อว่าซิจญีน ซึ่งกล่าวกันว่าอยู้ในชั้นใต้สุดของโลก (ตามธรรมเนียมระบุว่าในนรก ก่อนวันฟื้นคืนชีพ)Maariful Quran (exegesis of the Quran) by Muhammad Shafi Usmani. Karachi. Chapter 83. ส่วนดวงวิญญาณของผู้ศรัทธาจะถูกเก็บไว้ที่อิลลีย์ยีน บางรายงานระบุว่าอิลลีย์ยีนอยู่ในสวรรค์ มีความเชื่อว่าไฟ ซึ่งแทนการกระทำไม่ดีของตนเอง สามารถมองเห็นได้ในระหว่างการลงโทษในหลุมฝังศพ และความเจ็บปวดทางวิญญาณที่เกิดจากสิ่งนี้สามารถนำไปสู่การชำระล้างดวงวิญญาณได้

 ยูดาห์ 
วรรณกรรมรับไบมีธรรมเนียมมากมายเกี่ยวกับเทวทูตผู้ลงโทษตีสอนคนตาย Eichler, Paul Arno, 1889 Die Dschinn, Teufel und Engel in Koran [microform] pp. 105–106 (German) ในหนังสือศาสนายูดาห์ ดวงวิญญาณของคนชั่วจะถูกลงโทษในโลกหลังความตายโดยดุมาห์และเทวทูตแห่งการทำลายล้างใต้บังคับบัญชา 3 ตน ดวงวิญญาณจะถูกทรมานทุกวัน ยกเว้นเพียงวันสะบาโตHoward Schwartz (2006). Tree of Souls: The Mythology of Judaism Oxford University Press,  p. 236 Arent Jan Wensinck (1882-1939) นักบูรพทิศนิยมชาวดัตช์ โต้แย้งว่าธรรมเนียมการลงโทษในหลุมฝังศพของศาสนายูดาห์ปรากฏขึ้นหลังศาสนาอิสลาม ดังนั้นเรื่องนี้จึงมีอิทธิพลต่อศาสนายูดาห์มากกว่าศาสนายูดาห์มีอิทธิพลต่อศาสนาอิสลามSara Kuehn 
Stefan Leder 
Hans-Peter Pökel The Intermediate Worlds of Angels 
Islamic Representations of Celestial Beings 
in Transcultural Contexts Beiruter Texte und Studien 114 2019 isbn ISBN 978-3-95650-623-9 p. 318